text:
Franklin D. Roosevelt
Ni Franklin Delano Roosevelt ( /ˈroʊzəvɛlt/ ROH-zə-velt wenno /ˈroʊzəvəlt/ ROH-zə-vəlt; Enero 30, 1882 – Abril 12, 1945), ken ammo pay babaen kadagiti umuna a letra ti naganna iti FDR, ket isu idi ti maika-32 a Presidente iti Estados Unidos (1933–1945) ken maysa a nangruna apigura kadagiti pasamak iti lubong idi panawen ti tenga ti maika-20 a siglo, isu ket nangidaulo ti Estados Unidos idi panawen ti sangalubongan a panagsagsagaba ken dagup a gubat. Ti is-isu laeng nga Amerikano a presidente ti nabutosan iti ad-adu ngem dua a termino, isu ket nangpalaka ti natibker a kumaduaan a nangbalbaliw ti Amerikano a politika para kadagiti sumakbay a dekada. Nga adda ti makapasalto a nadayeg a kanta a "Happy Days Are Here Again" (Ilokano: Dimteng Manen dagiti Naragsak nga Alaldaw) a kas ti tema ti kampaniana, ni FDR ket inabakna ti agdama a Republikano a ni Herbert Hoover idi Nobiembre 1932, iti kinaunegan ti Nalatak a Panagsagsagaba. A napaalibtak babaen ti bukodna a panagballigi ti paralitiko a panagsaksakit, ti di mapapaay nga optimismo ken aktibismo ni FDR ket nagparawad iti napabaro a nailian a kararua.[1] Isu ket asideg a nagob-obra kenniWinston Churchill ken Joseph Stalin iti pinangidaulo dagiti Kumaduaan ti panagsuppiat ti Alemania ken Hapon iti Maikadua a Sangalubongan aGubat, ngem isu ket pimmusay idi gangani nasirmataanen ti panagballigi.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Franklin D. Roosevelt iti Wikimedia Commons


c: text/html

text:
Napintas Iti Igid Baybay
Panagsubli iti nakaiyanakan nga ili, iti Narvacan iti nagapon iti panunotko kalpasan iti dua a bulan a physical therapy nga inaramid da April Ann Nigos ken Marvin Florendo. Narigat iti maipasidong iti physical therapy, lalo no iti damo ket saanmo nga ammo no siaasinoka, di makakunail. Di makabalikas. Makabulanen ti napalabas ngem saanak pay a makapagna, ilugandak iti wheel chair nga ipatsek-ap iti ospital. Ngem iti pinget ken gaget, determinasion a maisubli da April ken Marvin ti salun-atko, naikkannak iti nakadakdakkel a namnama. Nakitak ti pingetda, manipud 8:30 iti agasapa agingga iti 1:30 it malem, diretso, awan iti inanada, ken uray maikkanda iti mirienda, saanda a kutien agingga malpas ti trabahoda. Pasaray umabot pasado alas dos. Natuok a proseso, a kasapulan iti panangurnos ti nawara a kinatao. Aramidenen ti sigud nga aramid, dayta ti patigmaan dagiti dua. Agpasiar iti uray sadino a lugar. Saanda laeng a PT no di ket mammagbaga. Isu nga impapilitko iti pamiliak nga agawid. Uray marigatanak a magna. Isu a kasapulan ti sarukod.
(Nupay adu dagiti trabaho a maiyopreser ken mangbirok kadagiti therapist, saanda nga awaten ti trabaho no awan ti konsulta ken bilin ti doktor.)
Ti umuna nga iliwek iti mapan iti igid iti baybay. Manipud iti Barangay Pantoc, addan ti sementado a kalsada a mangdalan iti Brgy. Bolanos sa rumuar daytoy iti sikigan iti Narvacan School of Fisheries iti Sulvec. Kalsada iti igid ti kabaybayan. Napintas a kalsada, nalawa, ken sadiwa ti angsen nga angin. Nadalus iti aglawlaw. Addan ti beach resort.
Iti semana santa, dimmalan dita ti libut. Masansan a ti libut ket kadagiti laeng dua a barangay iti poblasion iti inna pagrikusan. Medio pangatiddogen ta manipud simbaan ti ili, agpaamianan, a mangdalan kadagiti barangay iti Poblasion-Sta. Lucia, Limmansangan, Sulvec a sumreken iti kabaybayan santo sumrek iti Brgy. Bolanos, Turod ken Paratong santo met laeng sumrek iti ili. Adu dagiti tao a nakilibut uray no pangadaywen. Uray ti ama ti ili ket nagkaling-etan met a nagnagna.
Iti innak manen pannagna a nasapa, kasingsingising ti init, nasabatmi dagiti sumagmamano a grupo. Ad-aduda pay no iti aldaw iti Sabado ken iti Domingo. Iti innak panagdamdamag sa sadino naggapuanda, naammuak a grupo dagita dagiti walkers. Dagiti addaan saksakiten a masapa nga agpagnapagna iti igid ti baybay. Dagitoy dagiti addaan sakit a diabetes ken high blood pressure. Kaaduan dagitoyen iti nagdalan iti pannakaatake. Inaldaw nga ehersisio ti obrada, manipud iti alas kuatro iti parbangon agingga sumingising ti init. Kaaduan kadakuada iti nakapasublin kadagiti salun-atda ngem itultuloyda pay laeng iti binigat nga inda panagersisio.
Napintas iti igid ti baybay. Mayat ti agpagnapana a masapa, lalo no nakaturog pay laeng ti danum. Awan ti duadua a sumayaat ti salun-at. Saan laeng a ti pisikal a bagi ti sumidap no ket iti panagpampanunot.
Isuna laeng, ta saanko a kinabaelan iti agpagnapagna iti kadaratan ti kabaybayan gapu iti panagtukkol ti dapan a saan pay laeng a makarikna. Nagangayanna, iti sementado a bit-ang ii sango ti balay nga agarup 100 a metros iti innak nagnagnaan, tallo nga oras iti bigat ken dua nga oras iti malem.
Siguro, iti panaglabas ti aldaw a sumaysayaat ti salun-at, agsubliakto manen iti igid ti kabaybayan. Agpagnapagna iti parbangon. Makitimpuyog kadagiti kameng dagiti walkers. Nanamen ti imbag nga itden ti igid ti baybay. Ta napintas ti igid ti baybay…@
Saturday, July 11, 2009
Napintas Iti Igid Baybay
Friday, July 03, 2009
Nagbuntog a Proseso
Maladingitankami unay iti super buntog a pannakaipagna iti pannakatarimaan kadagiti siled-eskuelaan wenno pannasukat kadagiti nadadael a bilding , nangruna la unay kadagiti eskuelaan iti makinlaud a paset ti Pangasinan. Saan a maawatan no apay a naginad unay ti proseso. Saandakami ngarud a mababalaw no iti panagkitami, adda ti saan a nasayaat nga aramid iti pannakaipagnana kadagiti papeles. Kadakami a biang, maysan a ginelgel a baraniw daytoy.
Lalo a saanmi a maawatan, nga itoy a pangseserrek dagiti ubbing, saan a kadagiti siled-eskuealaan ti yanda pagsursuruan no di ket kadagiti sirok iti kayo, iti uneg ti kapilia, pasaray pay agkalubbon ti dua a klase iti uneg ti bassit a siled, ken uray sadino ditan a mangsulnit ti nakaay-ay a pasamak.
Iti panagkitami, lalo iti inkam panagbuya iti telebision, adda pay ti sibubukel nga eskuelaan ti saanen a mabalin a pagadalan ta no saan a naitayab dagiti atep dagiti bilding, narban dagiti didingna wenno makitan nga uray koral ti ayup ket saanen a mabalin a pagyanan. Iti rigatna, madama manen ti eskuela dagiti ubbing ngem saan a kadagiti siled-eskuelaan ti yanda no di sadino la ditan.
Iti daytoy a mapaspasak, makunami a saanen a maikanatad. Saanen a makaited iti pammaregta nga agadal dagiti ubbing. Saanen a makaited iti inspirasion ken manggutugot kadagiti ubbing a mas lalo pay a gesdanda iti agiskuela ken igaedda iti agadal.
Iti inrekomendar ti United Nations Education, Scientific and Cultural Organization (UNESCO) masapul a maaddaan laeng koma ti maysa a siled iti ratio a 1:25-30 wenno iti kada siled masapul laeng a duapulo ket lima agingga iti tallopulo nga estudiante/pupil. Ngem iti mapaspasamak, saanen a masurot ta awanen ti siled. Isu a makumi a saanen a conducive to learning.
Kasano koma a maigaed dagiti ubing iti agiskuela? Kasano pay a maay-ayo dagiti ubbing no ultimo tugaw wenno pangiparabawan ti papel a pagsuratan ket awan? Siempre, adda ditan ti ngayemngem a maipasngay. Adda ditan ti laladut a sumrek. Saanen a maiyulo ti isursuro da titser. Sumapitto pay iti pannakasinga kadagiti mabuya no diman makaited iti saan a pannakaikonsentret iti maisursuro.
Adda koma ti alternatibo a sistema wenno pangur-urayan a maproseso dagiti dokumento iti panangpabaro kadagiti bilding wenno klasrom, adda ti nasayud a maipakat a mangsulnit ti pagkurangan.
Kas iti pannakaammomi, addaan ti DepEd iti 3.5 billion pesos a budget para laeng iti pannakaipasedek dagiti bilding ken pannakatarimaan dagiti nadadael. Agdagup iti 158.2 billion pesos ti budgetna iti daytoy a tawen 2009. Nupay makuna a bassit laeng ti budget ti panangtarimaan, panangbangon kadagiti klasrom rumbeng laeng koma a maiprayoridad dagiti lugar a dinalapus ti bagyo, nangruna kadagiti lugar a nasulinek ken narigat ti lugan lalo no katutudo.
Saan koma a baybay-an dagiti ubbing nga agsagaba gapu iti pannaklabaybay-a. Saan koma nga ipalubos a mas lalo pay a dumakkel ti bilang dagiti saan nga agis-iskuela nga ubbing gapu laeng iti kinaawan iti siled nga inda pagsursuruan.
Laglagipen, a dagiti ubbing iti sumaruno a lider a nasken a mamuli iti nasayaat a nga adal ken sursuro.@
Wednesday, July 01, 2009
Nakaro Unayen Ti Korapsion
Ti nalabes unayen a korapsion iti gobierno ti maysa kadagiti mangparparigat iti panagbiag dagiti Pinoy. Kasla saanen nga ammo dagiti agtuturay ti agamak nga agaramid iti saan a maiparbeng. Mabilbilangen dagiti adda iti poder ti turay a napudno iti serbisio ken di napulapolan iti uging ti korapsion.
No utoben a nalaing, ti laeng pagiliantayo iti sibubukel nga Asia ti mangitantandudo iti kristianismo. Ngem adayo ti aramid iti pammati. Kasla saan nga agdanggay dagiti dua.
Iti Transparency International’s Corruption Index, nababa ti pagsaadan ti pagilian, kas pagilian dagiti kristiano. Imbes a ti pagiliantayo koma ti dadaulo iti kinatudio ken aramid a nalimbong, saan, ta adda daytoy iti yan dagiti nakurap a nasion. Kapaliiwan ketdi nga imbes a maagasan daytoy a sakit ti gimong, lalo ketdi a kimmaro. Saanen a maikaskaso ti pammati ken kinapudno, ti kinalinteg ti panagbiag.
Segun iti data, nakaro unay ti panagsuek ti kurapsion manipud iti panagtakem ti agdama nga administrasion. Manipud idi 2004 agingga iti agdama ket dakkel unay ti bimmabaanna. Manipud iti maika-102 a bilang, maika-141 itan ti pagiliantayo iti listaan. Nangrugi ti listaan kadagiti nasion a nalimpio ken iturayan dagiti manakem, agpababa agingga kadagiti kakaruan nga agar-aramid iti kunniber ken maikanniwas.
Malagipko dagiti nasion a napundar manipud iti kinaawan a nagbalin a mararaem. Pagarigan ti Singapore. Napudno ni Lee Kuan Yew a nangipakat iti panagbalbaliw babaen ti napudno ken nalinteg nga aramid. Intedna ti maiparbeng kadagiti napudno nga agserbi iti gobierno ken pannusa iti asinoman nga agaramid iti maikaniwas. Isu a naipasagepsep kadagiti umili dita a nasion ti kinatudio. Makuna a napudnoda iti serbisioda.
Makitak met ti kinatudioda a mangidaulo da dati nga ari ti Thailand King Bhumibol Adulyadej, ni Mahatma Gandhi ti India, ken iti agdama, ni Aung San Suu Kyi iti pagilan ti Myanmar (Burma) a balud pay laeng agingga ita dagiti militar a nangagaw iti turay kadagiti sibilian.
Ditoy pagiliantayo, adu dagiti timpuar a lidertayo ngem imbes a dumur-as ti nasion, nagbalin ketdi a masaksakit a kuting idinto ta sigud a nabun-as a tigre iti deppaar ti Asia.
Nupay makuna a nakaaramid iti biddut, narespeto pay laeng ni dati a South Korean President Roh Moo–Hyun iti ipapatayna. No utoben a nalaing, maibilang a bassit laeng dayta $6 milion a pasuksok a nagbiddutanna. Nagbalin a dakkel a nakaburiboranna ti dakkel a kamalina. Nakonsensia. Gapu iti dayta a biddutna, ginibusanna ti biagna.
Ditoy pagilian, kasla awanen ti konsensia dagiti agtuturaytayo a mangidalan koma kadatayo ken kangrunaan koma a talgedtayo. Narigaten a maibaga a napudnoda ken natudioda kas agserserbi. Nababa unayen dayta moral a saluad ken sinalsaluadan dagiti nagkauna a natatakneng a kaputotantayo. Nabulosan ti kinaawan konsensia.
No usigentayo a nalaing ti assessment ti kadakkelan a financial institusion, ti World Bank, umabot iti P240 billion ti mapukpukaw iti tinawen gapu iti kurapsion iti Bureau of Internal Revenue. Nagdakkelan nga ilgat ti mapan iti PR ngem iti RP. Naynay a mapaspasamak, malipatan ni RP. Wenno naiwalin pay ketdin? Kaasi nga RP!
Sabali met ti masao ti UN Development Program: agarup $1.8 bilion ti tinawen wenno 13 a porsiento iti annual budget ti mapukaw laeng gapu iti kurapsion.
Amin dagitoy ket ilgat laeng iti nakaro a sasaaden ti kurapsion iti pagilian. Awanen dayta masasao a kinapudno ken kinatudio. Nairaman kadin a nakurap ti nabatbati a lawag ti konsensia?#

robotstxt: allowed

filter: keep


text:
Godofredo Reyes
Adda sarsarita idi ugma Nga agalla-allatiw ti dila Sarsarita a makapakatawa Mangparagsak iti rikna.
Nadamagyon ni Angalo? Gigante dayta a baro, Nataer, naarem, nakarayo, Kadakkelna makigtotkayo. No rukodem ti tugotna Limapulo kadapan kaatiddogna Duapulo kadapan ramramayna Banbantay aska-askawenna.
Sadino ti naggapuanna Daytoy a datdatlag a parsua? Tagipuro iti Asia Akin-abagatan a daya.
Nagdaliasat idiay Korea Japon ken Formosa, Ditoy Filipinas maikalima A daga a nagsardenganna.
Simmanglad idiay Lima (Limay itan) idiay Bataan, Maikaem idiay Annam, Maikasiam idiay Siam.
Ti maikapito ket maikawalo Idiay Singapore ken Borneo Maikasangapulo idiay Burma Sa nagturong idiay Tsina.
Idi adda idiay Bataan Limmabas agkankanta nga Aran Gigante a nagpuniponan Kinapintas a balasang.
Naglugan nangayed a barko Kas bantay ti kangato Kas ikan a burikburikan Nangisit nabalidbidan Iti kiaw a narangrang.
Napardas panaggaudna Amianan naturongna, Sinurot ni Angalo Ti makaawis a banglo.
Idi makabatog kailokoan Narba ti sasakayan Ta ti angina Banaoang Nasabetna dina nalisian.
Nagikkis ni Angalo A kumamkamat likudan “Narba kan Aran!” Napataliaw balasang.
Timmapuak iti barko Naglangoy a kas iyo Ni Aran a di mapaamo Nagpuniponan karayo.
Ti disso a nakarbaan Napintas a sasakayan Isut’ ili a Narvacan Ilokos akin-abagatan.
Nalbo a naipanagan Barrio Santa Maria Ta isut’ naudi a limnedan Ipus ti barko a narba.
Apaman a timmakdang Nasipukel nga Aran Nagturong kabanbantayan Iti barrio Balballasiwan;
Nagballasiw karayan Ket inna naimatangan Pintas a pagsidsiddaawan Bantay a pagtaptapuakan Danum a kasin-awan.
Isu dayta ti Pinsal Agparparukpok danum naynay Danumna makabang-ar Makaited linglingay.
Agdigos umuna a tarigagay Ni Aran a siwawakray Naitikleb iti darasna Ket pus-ongna nagdas-al Iti bato a nakabatian Nakaay-ayat pakalaglagipan Ti ilemlemmeng ni Aran Sinan-sabong a nalasbang.
Immisem ni Angalo Inur-urayna daydi kanito Tapno inna makamatan Kas ugsat’ pardasna nga Aran.
Iti darasna a kumamakam Nasikkarudna iti dalan Ti bantay ket nagusingan Isut’ Bantay Gusing itan, Gusing—pakalaglagipan Ket ti barrio napanaganan Iti baro a kadakkelan Ditoy purpuro nagparang.
Nagtugaw a silalailo Ni maragsakan nga Angalo Sinakruyna ni Aran Iti inna nakaitikleban.
Agsipud kadagsenna Napatugaw iti abayna Adda nabati nalnekan Abay sinan-sabong ni Aran. Dua nga abut kas karamba Nagdissoan bukel-bukelna. Adda met “tugot ni Angalo” Iti saan unay nga adayo.
Dagitoy makita ida Idiay Pinsal, iti rabawna Linglingay dagiti parsua Naayat nga agbanbaniaga.
Idi nabangonen ni Aran Immisem iti kasam-itan Nalapunos ragsak ni Angalo Balligina napnuan rag-o.
Iti rabaw dagiti batbato Nagay-ayamda, naglinlinnailo, Nagsalisalda a nagkali Ti daga, darat, batbato; Iti abagatan baybay a batogda Isut nagipuruapuruakanda Nagbalin a “sangagasut nga isla” Iti taaw Pangasinan a nalawa.
Di daga, darat, batbato Nga imbakal da Aran ken Angalo Naapgad idi naitibnokda Iti baybay a nagdissoanda.
Nagkubuar ti asin nga adu, Naglayus ti ili, napno, Nagbalin a Pangasinan itan Apgadna isut maramanan Taaw sangalubongan.
Ab-abut a nagkutkutanda “Sangagasut a danaw” nagbalinanda Iti tuktok naipattopattokda Kas sangagasut a sarming ti agsapa.
Nagsapul ni Aran Ppagdiram-osna a dinadang Nangkutkot ni Angalo iti abut Ginginammolna inna inlaok.
Nagkubuar danum a nalitnaw Nagparang sinan-bullalayaw Diram-os ni Aran naipanagan Napudot a burayok itan.
Narukbos nga algarroba Nga agsabong nalabaga Sinikkawilan ti puonna Salamagi a salinongna Pagilasinan mayat a kumita.
Tallo gasut a kadapan abagatanna No ti bulan ti Abril maisangbayka Adda kayo a narnuoan a sabsabong “Casia Javanika” sagsaggaysan bulong Agwarwarnak sam-it, ayamuom.
Isu daytoy ti bangbanglo ni Aran Pinilina nga agturay minuyongan No adayuka awan makitam a bulongna Bin-ig a sabong a puraw kalukopna Tangsit kabakiran a nagtubuanna.
Iti sirok bollilising a kayo Narukbos ken nalangto Nangpalinis ni Angalo Iti dakkel unay a bato.
“Dalumpinas ni Karayo” Ti naipanagan ammoyo? Pagtartaraokan ni abuyo Nga ay-ayam ni Kupido.
Ditoy ti inda nagin-inanaan Nagin-indayonan kabakiran Lanlanot a kalalagdaan Sirok kaykayo a karukbosan Nagtintinulodda a duan.
Ditoy ti inda nagbayagan Ninagananda iti Nagganasan Kas dua a pagaw agsimpungalan Bukodda ti kabakiran.
Iti agsapa a makamurmuray Nalagipda a sublian Disso a nakarbaan Nagluganan ni Aran.
Batog ti Nalbo a nataaw Maudi a limnedan Ipus ti barko ni Aran Nanglaon karga a kapatgan.
Iti igid ti baybay Puyupoy makaawis unay Nagilad ni Aran siwawakray Iti kadaratan nailibay.
Bimmatok ni Angalo Nakarawana ti barko Singin a perlas karimatan Insang-atna maragsakan.
Sumipngetan idi bumangkag Ngem aglawlawda naglawag Ta sinamar perlas nagraniag Abakennat’ bulan no naslag.
Nakita ni Angalo ni Aran Agil-ilad pay lat’ kadaratan Nagpintasen a mapasikigan No aganges, barukongna anian! Makaay-ayo a matmatmatan.
Ti maysa kadagiti perlas Dakdakkel ngem kadakkelan A pawikan. Singinda a ginaboran Ni Angalo iti kadaratan.
Tinuladna a tinubay Timburog ti barukong Sinansuso a nabungkong Tangsit toy lubong.
Idi makapuot ni Aran Nakitana ti nailadawan Ni Angalo inna iniseman Bannogna kasla naawan.
Saan nga imbagbaga Ni Angalo ti palimedna Nga iti uneg ti sinasuso a dua Dagiti perlas ginaboranna.
Lawag perlas sinalbagna Balbag a danum ti baybay Dagiti lames, ik-ikan, Amin a nabiag ti taaw;
Naglulumbada a nangsurot Makapurar a kasla bandos, Kas batombalani a nasudi Makaawis uray no rabii.
Adda timmakdang kadaratan Pawikan a kasikasan Nakitana da Angalo ken Aran Agin-innarasaas kadaratan.
Nagkali ti abutna Nadagdag ti panagpasikalna Ginasgasut nai-itlogna Dagus pay a napessaanda Ta ni ayat ti gapuna.
Ti puyupoy naglamiis Dalluyon nagulimek Bunga’t niog napusek Bagasna makapnek Nagbalin a makapuno Pagay-ayat ni Angalo.
Dagiti bangar nagsabongda Ayamuomdat’ nagpaiduma Iti angin nagadiwara Ti banglo a saysay-openda.
Kadagitoy ita nga aldaw Apay a ti sabong ti bangar Saanen a kas idi punganay A nasam-it ken makabang-ar?
Nagladingit kano ni kayo Idi pimmanaw da Aran ken Angalo Nagbangsit sabsabongna Pangipeksana sakit ti nakemna.
Iti sabangan ti baybay Nairana a timpuar Datdatlag a leon-taaw Nakigtot ket nasdaaw.
Nailabeg di nakagaraw Nakatangad, situtungraraw Timmangken iti yanna Nagbalin a bato inggat ita.
Sinaludsod ni Angalo Ken aran a silalailo “Ania aya ti napukawmo Idi limned ti baro?”
“Singn a perlas Kas baton-sileng narimat Kas itoy innak buklen Iti ungto ti balangen.”
Ket tinubay ni Aran Brillante a natikapan “Diamond head” buniagnan Naibati a pakalaglagipan.
“Kasanot’ tabas ti barko Idi bimmatokka Angalo? Bukbuklem man iti darat Tapno makita a nalawag.”
Nagtungpal ni Angalo Kas kumikitikit lumaladawan Tinubayna ti sinan-arko A naipakleb iti kadaratan.
Isut’ Bantay Abut itan Iti ili a Narvacan Dakkel nga abut tuktokna Isut’ naisadsad a pasetna.
Idi limneden ti bulan Ket nagsipnget ti tangatang Nagkuyog dua nga anniniwan A nagpaabagatan.
Nagladingit dagiti napanawan Iti igid baybay a kapintasan Ti barrio Suso naulilan Ngem adda pakalaglagipan.
Nagkimat iti amianan Naggaruod iti abagatan Dalluyon nagdaranudordan Niniog naregreg bungadan.
Dagiti sabong ti bangar Saanen a makabang-ar Nagbalin a nabangsit Panangipeksana ti ladingit.
Dagiti masikog a pawikan Naalisan wenno nappelandan Dagiti lames ken ik-ikkan Inalon-on tangrib a nagngangan.
Dagiti darat a namonto-montoon Nagbalinda amin a baton Idiay Suso ken Narvacan.
Kalpasan ti dawel nagbannawag Isudat’ banbantay a makitan Init ti daya naglawag Timpuar manipud baybay Ti buya a datdatlag.
Suso a nakaskasdaaw Ipusna labsanna pay Niog a nalayog Iti igid ti baybay.
Nalukneng ti balayna Mapikon-pikonna ti bagina No agkarayam agbabasa Ti tugot a pagnaanna.
Tinurongna ti nakaidulinan Dua a perlas kapapatgan Puon sinansuso a bantay Simbrek a siaalumanay.
Wen, ta nasiputanna kano Ti panangbatok ni Angalo Kadagiti kasusudian A gameng ni Aran.
Inkarinat kaayan-ayatna A no maalana dagitoy a dua Isagutnanto ti maysa A pangsukat rikep balayna Ta rumangrang no agandapda.
Iti uneg singin a bantay Panagsapsapulna di agsarday Iti tuktok bantay timpuar Ngem awan perlas inna inruar.
Sadiay inna nawanawanan Baybay nga inna naggapuan Nalagipnat’ inna napanawan Kaayan-ayatna a nakayawan Sinamar perlas ni Aran.
Kinaykayatna ti timmapuak Ngem ti agsubli nga awan perlas Ta napudno ti inna panagayat Ken balasang Suso a nadayag.
Iti ruangan ti gukayab A simbrekanna silulukat Nagur-uray inna kaayan-ayat Natalimudaw idi natnag
Iti sanguanan ni Suso Nagkari a sipupudno Nagsangit ti nagur-uray Nagarubos lulua a naruay Idi naurnong naputtot Isut’ nagbalin a loob Pakalaglagipan ken Suso A nagdung-aw napnuan limdo.
Iti saan unay a nabayag Dimmanonen ti damag Da Angalo ken ni Aran Nakita ida a naglugan Dakkel a sasakayan A naaramid idiay Bataan Ket nagturongdan idiay Annam Maikanem inda nagsardengan.
Saan a napukaw imbatida A pakalaglagipan kadakuada Nangnangruna iti Santa Maria Minuyongan ni ayat kadakuada.
Nagbalin da Aran ken Angalo A mangparparagsak tattao Pakasaritaan panagbiagda Naisuraten kadagiti batbato Kas iti “Tugot Ni Angalo”. —o0o—


text:
Museo ti Orsay
Ti Museo ti Orsay (Pranses: Musée d'Orsay) (Panangibalikas a Pranses: [myze dɔʁsɛ]) ket maysa a museo idiay Paris, Pransia, idiay kanigid nga igid ti Seine. Daytoy ibalbalayan ti dati a Gare d'Orsay, ti maysa a napintas a Beaux-Arte nga estasion ti perokaril a nabangon idi baetan ti 1898 ken 1900. Ti museo ket nangruna nga aglaon kadagiti Pranses nga arte manipud idi 1848 aginggana idi 1915, a mairaman dagiti pinintaan, dagiti eskultura, al-alikamen, ken potograpia. Daytoy ket mangibalbalay ti kadakkelan nga urnong dagiti maestra obra ti impresionista ken kalpasan nga impresionisa iti lubong, babaen kadagiti pintor a kas ni Monet, Manet, Degas, Renoir, Cézanne, Seurat, Sisley, Gauguin ken ni Van Gogh. Adu kadagitoy nga obra ket adda idiay Galerie nationale du Jeu de Paume sakbay ti pannakalukat ti museo idi 1986.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Museo ti Orsay iti Wikimedia Commons
- Opisial a sitio
- Opisial a sitio (iti Pranses)
- Museo ti Orsay - Musalia


text:
NAGSUBLI manen dagiti kameng ti Philippine National Police nga aktibo iti gerra ti gobierno maikontra iti panagraira ti illegal a droga iti Pilipinas.
Minandar ni Presidente Rodrigo Duterte ni PNP Chief Director General Ronald “Bato” dela Rosa ti pannakaiwayat ti Operation Tokhang ken Operation Double Barrel kalpasan ti makabulan a pinasardengna dagiti polis kas lead agency iti kampania kontra illegal a droga kabayatan ti kontrobersia ti pannakakidnap ken pannakapapatay ti Koreano a negosiante a ni Jee Ick Joo sadiay mismo uneg ti Camp Crame a PNP National Headquarters babaen kadagiti kameng ti nawaran a PNP Anti-Illegal Drugs Group.
Maipalagip a gapu iti alegasion ti “Tokhang for Ransom,” nangisayangkat ti Senate Committee on Public Order and Illegal Drugs nga indauluan ni Senador Panfilo Lacson iti imbestigasion a nakapaayaban dagiti maseknan a polis kangrunaanna da Supt. Rafael Dumlao II ken SPO3 Ricky Sta. Isabel ken dadduma pay a personalidad. Iti Senate investigation, natakuatan dagiti panagabusar dagiti polis iti pannakaisayangkat ti Operation Tokhang kas ti panagmula ti ebidensia, panagkidnap ken panangkikilda kadagiti agbalin a biktimada.
Narurod idi ni Duterte kadagiti polis a nainaig kadagiti illegal nga aktibidad. Inrakurakna nga agarup 40% kadakuada dagiti “corrupt.” Inmandarna ti “internal cleansing” wenno pannakadalus ti PNP, ken pannakaidestino dagiti nasurok a 300 a police scalawags sadiay Basilan kas disciplinary action tapno mareporma dagitoy a polis, ngem nasurok laeng a 50 dagiti nagtungpal idi bilin, ken rimsua ti alegasion nga adda nagpasuksok iti P500,000 tapno saan a maidestino sadiay Basilan.
Kabayatan ti makabulan a napasardeng dagiti polis kadagiti anti-illegal drugs operations, naipaima daytoy iti Philippine Drug Enforcement Agency. Bayat dagiti operasion nga insayangkat ti PDEA, nagbalin laeng dagiti polis a back-up and perimeter personnel. Iti las-ud ti nasurok a makabulan, napaliiw a saan unay a nadara wenno bassit dagiti napapatay nga adda pakainaiganna iti illegal a droga.
Iti panagsubli dagiti polis kas aktibo a paset ti kampania kontra illegal a droga ket agtalinaed ti PDEA kas lead agency. Agparparang a saan a kabaelan ti PDEA a paksiaten ti illegal a droga gapu ti kinakurang dagiti taoda ken panagsaknapen ti problema uray kadagiti nasulinek a barangay.
Nabukelen ti baro a PNP Unit nga idauluan ni Sr. Supt. Graciano Mijares kas lider iti kampania kontra illegal a droga. Daytoy nga unit ket direkta nga adda iti babaen ti PNP Chief. Naimandar metten ti nasayaat a pannakapili dagiti adaan iti awan-mulitna ti integridadna nga agkameng para ti anti-illegal drugs operations kadagiti rehion, probinsia, siudad ken ili. Naibilin pay ti regular a pannakarepaso ti gapuanan dagiti naikappeng a polis kadagiti anti-illegal drugs operations.
Impakaammon ni Dela Rosa iti publiko dagiti baro a pagallagadan iti pannakaisayangkat ti Operation Double Barrel a kangrunaan a target ket dagiti big-time drug personalities. Inawisna pay dagiti papadi ken lider ti religious sector ti pannakikaysada kadagiti anti-illegal drugs operations tapno mapatalgedan ti nasayaat a pannakayimplementarna.
Ngem addan dagiti Obispo a nagkedked iti imbitasion ta pagarupenda a maaramat laeng dagiti papadi a paglandekan ti pammabalaw no agkibaltang dagiti operasion. Agtultuloy met ti tarigagayda nga iti pannakaiwayat dagiti anti-illegal drugs operations ket masalakniban koma ti kinasagrado ti biag, ken maraem ti kalintegan dagiti tattao, ken maaddaan ti gundaway dagiti suspek a mangdepender ti bagida iti korte, ken maikkanda ti panawen nga agbabawi ken agbalbaliw.
Nadagsen a talaga ti problema ti panagraira ti illegal a droga ta inkari idi ni Duterte idi pay panawen ti kampania a paksiatenna iti las-ud ti tallo aginggana iti innem a bulan, ngem siam a bulanen isuna ket daytoy pay laeng ti sentro ti atension ti administrasion iti kadagupan dagiti agrurutap a problema ti Pilipinas iti benneg ti kappia ken talna, ekonomia ken seguridad ti pagilian.
Napateg ti aktibo a pannakipaset ti PNP iti pannakapaksiat ti illegal a droga ta isuda ti napusgan a mangipakat ti linteg. Ngem nadalusan kadin ti PNP iti las-ud ti makabulan tapno agsublida iti nadagsen nga akem? Umanay ngatan ti makabulan nga internal cleansing ti PNP a kuna ti Commander-In-Chief a 40% kadakuada ti corrupt? Iti kampania kontra illegal a droga ket saan laeng a responsibilidad ti gobierno ngem amin a sektor iti pagilian. Agballigi laeng daytoy no adda panagtalek ken panagkaykaysa dagiti kaaduan nga umili. (Eden Alviar)


text:
Pagsasao nga Inagta Partido
Ti Inagta Partido (Isarog Agta) ket ti gangani nga awanen a pagsasao a Bikol nga insasao babaen dagiti a semi-nomadiko nga agan-anup agburburas a tattao nga Agta (Negrito) iti Filipinas. Daytoy ket mabirukan idiay Bantay Isarog eiti daya ti Siudad ti Naga.
Segun kenni Lobel (2013:68), awan dagiti agsasao iti Inagta Partido nga ub-ubing ngem 60. Daytoy ket matmatayen apagsasao. Dinakamat ti Ethnologue ti reporta manipud idi 2000 nga adda laengen idi dagiti lima nga agsasao manipud iti maysa a populasion ti etniko iti agarup a 1,000.[3]
Nakaro a nagbaulod ti Inagta Partido manipud iti sasao a Bikol a kas ti Bikol Naga ken Bikol Partido, ngem addaan iti saan a Bikol subestrato (Lobel 2013:69).
Dagiti nagibasaran[urnosen | urnosen ti taudan]
- ^ a b Inagta Partido iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Isarog Agta". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ Silpo ti Ethnologue iti pagsasao agk


text:
Komentario ni Eden A. Alviar NAYURITEN iti pakasaritaan ti Pilipinas nga indeklarar daydi Presidente Ferdinand Marcos ti Martial Law iti intero a pagilian idi Septiembre 21, 1972. Tunggal anibersario ti proklamasion ti Martial Law iti Pilipinas ket agungar iti lagip dagiti Pilipino a nakapadas dagiti dakes a pasamak kabayatan ti Linteg Militar. Ngem kadagiti […]
Archive | Komentario
Martial Law iti Pilipinas
HOUSING PROGRAM TI GOBIERNO
Komentario ni Eden A. Alviar MAYSA ti balay wenno pagtaengan kadagiti kangrunaan a kasapulan ti tao. Mainayon daytoy iti danum, makan ken aruaten a maibilang a basic needs ti tao tapno agbiag. Ngem dagitoy a kangrunaan a kasapulan tapno agbiag ket narigat a gun-oden dagiti napanglaw. Para kadagiti marigrigat, prioridadda ti panangpataudda kadagiti taraon nga […]
Share:
ADU DAGITI MABISBISINAN URAY ADDA UNLI RICE
Komentario ni Eden A. Alviar ANIA ti ad-adu ti bilangna dagiti Pilipino nga umanamong wenno komontra iti singasing a pannakaipawil ti libre nga unlimited rice wenno innapuy kadagiti restaurant ken dadduma pay a panganan? Adu a Pilipino dagiti kimmontra iti singasing ni Senator Cynthia Villar, Chairperson ti Committee on Agriculture, a pannakaipawil ti pannakaipaay ti […]
Share:
UMAD-ADU A POPULASION TI PILIPINAS
Komentario Ni Eden A. Alviar MARAMBAKAN ti Hulio kas World Celebration Month, panawen a panagamiris ti epekto ti umad-adu wenno bumasbassit a bilang ti papulasion iti maysa a pagilian. Iti Pilipinas, maibasar iti report ti Population Commission, dumanonton iti 105.75 million ti bilang dagiti Pilipino inton aggibus ti 2017. Segun iti report, uray naginad ti […]
Share:
DAGITI SINAGAT TI COMMISSION ON APPOINTMENTS
Komentario ni Eden A. Alviar MAMINSAN pay a pinaneknekan ti Commission on Appointments ti bilegna iti panangibasura dagiti kameng ti Interim Appointments ni Social Welfare and Development Secretary Judy Taguiwalo. Adu dagiti masayangan iti pannakaibasura ti appointment ni Taguiwalo gapu iti kabaelanna ken kinangato ti integridadna uray pay mabigbig nga aktibista ken naggapu iti makanigid […]
Share:
MADUSAN DAGITI AGMANMANEHO NGA AGSESELPON
Komentario ni Eden A. Alviar MADUSAN dagiti agmanmaneho a makisarsarita wenno agte-text iti cellphone wenno agar-aramat kadagiti nagduduma nga electronic gadgets babaen ti panagmulta wenno pannakakanselar ti lisensiada. Manipud idi Hulio 6, 2017, nangrugin ti naan-anay nga implementasion ti Republic Act No. 10913 wenno Anti-Distracted Driving Law a mangdusa kadagiti matiliwan nga agar-aramat iti cellphone […]
Share:
PANNAKAUSAR TI TOBACCO EXCISE TAX FUND
Komentario ni Eden A. Alviar NAGBALUNEN a damag-nasional ken kontrobersia ti pagteng maipapan ti pannakagastos ti P66.45 Million a pondo a nagtaud iti sobra a buis a nakolekta ti gobierno kadagiti produkto ti tabako a birhinia kas sagudayen ti Republic Act No. 7171 gapu ti pannakaipupok dagiti innem nga opisial ti Provincial Government iti Ilocos […]
Share:
PANAGBALIN NGA STATE WITNESS NI NAPOLES.
Komentario ni Eden A. Alviar (Tuloyna) Naibulgar pay ti panagaramat ti Aquino Administration iti pondo para ti Development Acceleration Program, wenno panaggasto dagiti senador, kongresista ken departamento kadagiti pondo a naibilang a “savings” dagiti ahensia para kadagiti programa a pinilida. Imbutaktak dayta ni Senador Estrada kabayatan ti panna-kaidarumna. Nakuestionan ti legalidad ti pondo a DAP […]
Share:
PANAGBALIN NGA STATE WITNESS NI NAPOLES
Komentario ni Eden A. Alviar (Umuna iti dua a paset) ADU nga umili dagiti masdaaw iti pannakaabsuelto ti kaso ti negosiante ken maibilang nga utek ti P10 billion pork barrel scam a ni Janet Lim Napoles a “serious illegal detention” iti kapidua ken empleadona a ni Benhur Luy a kangrunaan a testigo kadagiti kaso a […]
Share:
PANGTA TI GRUPO NGA ISIS ITI LUBONG
Komentario ni Eden A. Alviar NAPEGGAD a pangta iti sangalubongan ti internasional a terorista a grupo a Daesh wenno Islamic State of Iraq and Syria (ISIS) a nagbalinen a narangranggas ngem iti sigud a nakisalinonganna a grupo nga Al Qaeda. Naglatak ti ISIS gapu kadagiti terorismo nga insayangkatda kas ti panagatake, panagbomba, panagpuor ken […]


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Levitico 11:1-47
11 Ket nagsao ni Jehova kada Moises ken Aaron, a kunkunana kadakuada:2 “Agsaokayo iti annak ti Israel, a kunaenyo, ‘Daytoy ti sibibiag a parsua a mabalinyo a kanen+ kadagiti amin nga animal nga adda iti rabaw ti daga:3 Tunggal parsua nga agpisi ti kukona ken aglengngan kadagiti kukona ken agngatingat kadagiti animal, dayta ti mabalinyo a kanen.+4 “‘Isuna laeng ta daytoy ti dikay kanen kadagiti managngatingat ken kadagiti nagpisi ti kukoda: ti kamelio, agsipud ta managngatingat ngem saan a nagpisi ti kukona. Karugityo dayta.+5 Kasta met ti koneho iti kabatuan,+ agsipud ta managngatingat ngem saan a nagpisi ti kukona. Karugityo dayta.6 Kasta met ti liebre,+ agsipud ta managngatingat ngem awan pisi ti kukona. Karugityo dayta.7 Kasta met ti baboy,+ agsipud ta nagpisi ti kukona ken naglengngan iti kukona, ngem saan nga agngatingat dayta. Karugityo dayta.8 Dikay kanen ti aniaman iti lasagda, ket dikay sagiden ti natay a bagida.+ Karugityo ida.+9 “‘Daytoy ti mabalinyo a kanen iti isuamin nga adda iti dandanum:+ Isuamin nga addaan kadagiti pigar ken kadagiti siksik+ iti dandanum, kadagiti baybay ken kadagiti karayan, mabalinyo a kanen dagita.10 Ket isuamin nga adda kadagiti baybay ken kadagiti karayan nga awanan kadagiti pigar ken kadagiti siksik, manipud iti tunggal agpangpangen a parsua iti dandanum ken manipud iti tunggal sibibiag a kararua nga adda iti dandanum, makarumenda a banag kadakayo.11 Wen, agbalindanto a makarumen a banag kadakayo. Dikay kanen ti aniaman iti lasagda,+ ket karumenyo ti natay a bagida.12 Isuamin nga adda iti dandanum nga awanan kadagiti pigar ken siksik makarumen a banag maipaay kadakayo.13 “‘Ket dagitoy ti karumenyonto kadagiti agtaytayab a parsua.+ Rebbeng a saanda a makan. Makarumenda a banag: ti agila+ ken ti mangngikan a kali ken ti nangisit a buitre,14 ken ti nalabaga a gikgik ken ti nangisit a gikgik+ sigun iti kakikitana,15 ken tunggal wak+ sigun iti kakikitana,16 ken ti abestrus+ ken ti kullaaw ken ti garseta ken ti kali sigun iti kakikitana,17 ken ti puek ken ti kasili ken ti atiddog-lapayagna a kullaaw,+18 ken ti kalamon ken ti mangngaput ken ti buitre,+19 ken ti tikbaboy, ti kannaway sigun iti kakikitana, ken ti abubilia ken ti panniki.+20 Tunggal nagpayak nga agpangpangen a parsua nga agkaradap iti uppat a sakana makarumen a banag kadakayo.+21 “‘Daytoy laeng ti mabalinyo a kanen kadagiti amin a nagpayak nga agpangpangen a parsua nga agkaradap iti uppat a sakada, dagidiay addaan kadagiti paglagto a luppo iti ngatuen dagiti sakada a paglagtoda iti rabaw ti daga.22 Dagitoy ti mabalinyo a kanen kadakuada: ti agakar-akar a dudon+ sigun iti kakikitana, ken ti makan a dudon+ kas iti kakikitana, ken ti kuriat sigun iti kakikitana, ken ti rumsa+ sigun iti kakikitana.23 Ket tunggal sabali pay a nagpayak nga agpangpangen a parsua nga addaan uppat a saka makarumen+ a banag kadakayo.24 Gapuna babaen kadagitoy marugitanyo ti bagbagiyo. Tunggal maysa a mangsagid kadagiti natay a bagida narugitto agingga iti rabii.+25 Ket tunggal maysa a mangawit iti aniaman kadagiti natay a bagida labaannanto+ dagiti kawesna, ket isu narugitto agingga iti rabii.26 “‘No maipapan iti aniaman nga animal a nagpisi ti kukona ngem saan a naglengngan ken saan a managngatingat, karugityo ida. Tunggal maysa a mangsagid kadakuada narugitto.+27 No maipapan iti tunggal parsua nga agkarkaradap kadagiti gammatna kadagiti amin a sibibiag a parsua nga agkaradap iti uppat a saka, narugitda kadakayo. Tunggal maysa a mangsagid kadagiti natay a bagida narugitto agingga iti rabii.28 Ket daydiay mangawit kadagiti natay a bagida+ labaannanto dagiti kawesna,+ ket isu narugitto agingga iti rabii. Narugitda kadakayo.29 “‘Ket daytoy ti narugit kadakayo kadagiti agpangpangen a parsua nga agpangen iti rabaw ti daga:+ ti utot ken ti jerbo+ ken ti alutiit sigun iti kakikitana,30 ken ti dapanan a tekka ken ti banias ken ti bagangan ken ti alibut ken ti bannagaw.31 Narugit dagitoy kadakayo kadagiti amin nga agpangpangen a parsua.+ Tunggal maysa a mangsagid kadakuada iti natay a kasasaadda narugitto agingga iti rabii.+32 “‘Ita iti aniaman a banag a pagtinnagan ti aniaman kadakuada iti natay a kasasaadna narugitto, uray no dayta ket maysa a basehas a kayo+ wenno kawes wenno lalat+ wenno tinakpil.+ Aniaman a basehas nga adda pakausaranna maikabilto iti danum, ket narugitto agingga iti rabii ket kalpasanna nadalusen.33 No maipapan iti aniaman a damili a basehas+ a pagtinnagan ti aniaman kadakuada, aniaman a banag nga adda iti unegna narugitto, ket burakenyonto dayta.+34 Aniaman a kita ti taraon a makan a maikkan iti danum manipud iti dayta ket narugitto, ket aniaman nga inumen a mainum iti aniaman a basehas narugitto.35 Ket isuamin a pagtinnagan ti aniaman kadagiti natay a bagida narugitto. Uray no urno wenno pagsaadan ti karamba, maburak dayta. Narugitda, ket agbalinda a narugit kadakayo.36 Ti laeng ubbog ken ti abut ti naurnong a dandanum ti agtultuloyto a nadalus, ngem ti asinoman a mangsagid kadagiti natay a bagida narugitto.37 Ket no ti aniaman kadagiti natay a bagida agtinnag iti aniaman a bin-i ti maysa a mula a maimula, nadalus dayta.38 Ngem no kas pagarigan ti danum maikabil iti bin-i ket adda nagtinnag iti dayta manipud kadagiti natay a bagida, narugit dayta kadakayo.39 “‘Ita no kas pagarigan ti aniaman nga animal a pagtaraonyo ket matay, daydiay mangsagid iti natay a bagina narugitto agingga iti rabii.+40 Ket daydiay mangan+ iti aniaman iti natay a bagina labaannanto dagiti kawesna, ket isu narugitto agingga iti rabii; ket daydiay mangawit iti natay a bagi dayta labaannanto dagiti kawesna, ket isu narugitto agingga iti rabii.41 Ket tunggal agpangpangen a parsua nga agpangen iti rabaw ti daga makarumen a banag.+ Masapul a saan a makan.42 No maipapan iti aniaman a parsua a mangikarayam iti tianna+ ken aniaman a parsua nga agkaradap iti amin nga uppat a saka wenno aniaman nga adu a bilang ti saka dagiti amin nga agpangpangen a parsua nga agpangen iti rabaw ti daga, dikay kanen ida, agsipud ta makarumenda a banag.+43 Dikay pagbalinen a makarumen ti kararuayo babaen ti aniaman nga agpangpangen a parsua nga agpangen, ket dikay rugitan ti bagbagiyo babaen kadakuada ken pudno a marugitankayo babaen kadakuada.+44 Ta siak ni Jehova a Diosyo;+ ket masapul a santipikarenyo ti bagbagiyo ken masapul nga agbalinkayo a nasantuan,+ agsipud ta nasantuanak.+ Gapuna dikay rugitan dagiti kararuayo babaen ti aniaman nga agpangpangen a parsua nga aggaraw iti rabaw ti daga.45 Ta siak ni Jehova a mangipampanaw kadakayo iti daga ti Egipto tapno agbalinak a Dios kadakayo;+ ket masapul nga agbalinkayo a nasantuan,+ agsipud ta nasantuanak.+46 “‘Daytoy ti linteg maipapan ti animal ken ti agtaytayab a parsua ken tunggal sibibiag a kararua nga aggaraw iti dandanum+ ken maipapan ti tunggal kararua nga agpangen iti rabaw ti daga,47 tapno mangaramid ti pagdumaan+ iti nagbaetan ti narugit ken ti nadalus ken iti nagbaetan ti sibibiag a parsua a makan ken ti sibibiag a parsua a saan a mabalin a kanen.’”


text:
Friday, February 8, 2013
RICE THRESHER, NAI-AWARD ITI PUG-OS FA
Cabugao, Ilocos Sur – Inimatangan ni Mayor Edgardo “Ediboy” S. Cobangbang, Jr. iti pannakaiyallawat ti Rice Thresher (Kato Brand) iti Pug-os Farmer’s Association nga idauluan ni Mr. Elmer Guerrero Bromeo ken kakaduana nga Opisiales ti Asosasion iti sango ti Munisipio iti Pebrero 8, 2013.
Ti nadakamat a ramit ket naggapu iti Department of Agriculture-Regional Field Unit 1 babaen iti Counterpart Scheme nga 85-15 % ken imbaklay ti LGU-Cabugao ti 15 Porsiento.
Nakitaripnong met da Municipal Agriculturist Zenaida S. Andrada, Brgy. Captain Inocencio S. Sadac ken Mr. Nerio S. Daproza, Municipal Rice Program Coordinator iti nasao a pasamak.
Babaen iti Farm Mechanization Program ti DA ket agtultuloy a tarabayen ti LGU-Cabugao dagiti Asosasion ti Mannalon ken Mangngalap tapno magun-odda dagiti mayataday a mausarda ket sapasap a mairanud ti pagsayaatan nga ibungana iti produksion. # (Web In-Action)
Ti nadakamat a ramit ket naggapu iti Department of Agriculture-Regional Field Unit 1 babaen iti Counterpart Scheme nga 85-15 % ken imbaklay ti LGU-Cabugao ti 15 Porsiento.
Nakitaripnong met da Municipal Agriculturist Zenaida S. Andrada, Brgy. Captain Inocencio S. Sadac ken Mr. Nerio S. Daproza, Municipal Rice Program Coordinator iti nasao a pasamak.
Babaen iti Farm Mechanization Program ti DA ket agtultuloy a tarabayen ti LGU-Cabugao dagiti Asosasion ti Mannalon ken Mangngalap tapno magun-odda dagiti mayataday a mausarda ket sapasap a mairanud ti pagsayaatan nga ibungana iti produksion. # (Web In-Action)
Posted by Bayan ng Cabugao, Ilocos Sur at 2:50 PM
Subscribe to: Post Comments (Atom)


text:
SUHETO ITI AKKUB | KINATALNA ITI UNEG TI PAMILIA
No Kasano nga Agtalinaed ti Talna iti Uneg ti Pamilia
PANAGKUNAM, makatulong ngata ti Biblia tapno agtalinaed ti talna iti uneg ti pamilia? Pangngaasim ta pagkomparaem ti kuna ti Biblia ken ti kuna dagiti nainterbiu iti daytoy nga artikulo maipapan kadagiti nakatulong kadakuada. Panunotem no ania dagiti punto a makatulong kenka tapno maliklikam ti makiriri, mataginayonmo ti kappia, ken mapatibkermo ti natalna a relasion kadagiti kapamiliam.
PRINSIPIO TI BIBLIA A MAKATULONG TAPNO AGTALINAED TI TALNA
IBILANGMO A NAPATPATEG TI KAPAMILIAM.
‘Awan ti aniaman nga aramidenyo gapu iti rinnupir wenno panangipasindayaw iti bagi, no di ket sipapakumbaba nga ibilangyo ti dadduma a nangatngato ngem dakayo, nga itultuloyyo a kitaen, saan laeng a ti personal nga interesyo, no di ket kasta met ti personal nga interes ti sabsabali.’—Filipos 2:3, 4.
“Napaneknekanmi a nagsayaat no ibilangmo ti asawam a napatpateg ngem iti bagim ken iti sabsabali.”—C. P., 19 a tawenen a naasawaan.
DUMNGEGKA A NAIMBAG KEN IKABILANGAM TI IBAGA TI KAPAMILIAM.
‘Itultuloymo a palagipan ida a saanda a mannakiringgor, nga agbalinda a nainkalintegan, nga ipakitada ti isuamin a kinaalumamay iti amin a tattao.’—Tito 3:1, 2.
“Adu a riri ti maliklikan no saan a kasla makiap-apa ti tono ti panagsaotayo iti asawatayo. Importante nga agbalinka a patas no dumdumngegka ken irespetom ti opinionna uray no saanmo a kayat dayta.”—P. P., 20 a tawenen a naasawaan.
NAANUS KEN NAALUMAMAYKA KOMA.
“Babaen iti kinaanus mauyotan [wenno, makombinsir] ti maysa a komandante, ket ti met laeng naalumamay a dila maburakna ti tulang.”—Proverbio 25:15.
“Addanto latta ti nakaro a di panagkinnaawatan, ngem nakadepende iti kababalintayo no masolusionan dayta wenno saan. Masapul nga agbalintayo a naanus. No naanustayo, makitatayo a sumayaatto met laeng ti amin.”—G. A., 27 a tawenen a naasawaan.
DIMO KOMA PULOS DISSUAN WENNO PAGSASAWAN TI KAPAMILIAM.
“Iwaksiyo amin dagita manipud kadakayo, pungtot, unget, kinadakes, nabassawang a sasao, ken naalas a sasao manipud iti ngiwatyo.”—Colosas 3:8.
“Maapresiarko ti kinamanagteppel ni lakayko. Kanayon a kalmado ken dinak pulos bugbugkawan wenno in-insultuen.”—B. D., 20 a tawenen a naasawaan.
ALISTOKA KOMA A MAMAKAWAN KEN MANGURNOS ITI DI PAGKINNAAWATAN.
“Itultuloyyo nga anusan ti maysa ken maysa ken sibubulos a pakawanen ti maysa ken maysa no ti asinoman adda pakaigapuan ti reklamona maibusor iti sabali.”—Colosas 3:13.
“Saan a kanayon a nalaka ti agbalin a kalmado no stress-ka, ken mabalin nga alistoka la a makaibaga wenno makaaramid iti bambanag a mangpasakit iti asawam. No mapasamak dayta, nagmayat ti agbalin a manangpakawan. Imposible nga agballigi ti panagasawa no awan ti panangpakawan.”—A. B., 34 a tawenen a naasawaan.
IYUGALIM TI KANAYON A MANGTED.
“Iyugaliyo ti mangted, ket mangtedto kadakayo dagiti tattao. . . . Ta ti rukod a pangrukrukodyo, pangrukoddanto met kadakayo.”—Lucas 6:38.
“Kabesado ni lakayko no ania ti mangparagsak kaniak, ken kanayonnak a sorsorpresaen. Isu a kanayon met a pampanunotek, ‘Kasanok ngata a maparagsak ni lakayko?’ Dayta ti gapuna nga adu ti panawen a naragsakkami nga agkinkinnatawa uray agingga ita.”—H. K., 44 a tawenen a naasawaan.
DIKA SUMUKSUKO A MANGTAGINAYON ITI TALNA TI PAMILIAYO
Dagiti miembro ti pamilia nga ininterbiu ti Agriingkayo! ket sumagmamano laeng iti minilion a tattao iti intero a lubong a natulongan ti Biblia a maaddaan kadagiti ugali a kasapulan tapno agbalin a nataltalna ti pamilia. * Uray no kasla saan a makitintinnulong ti dadduma a kapamiliada, napaneknekanda a saan latta a sayang ti panagbalinda a mannakikappia gapu ta ikarkari ti Biblia: “Dagidiay mangipatigmaan [wenno, mangtagtaginayon] iti talna addaanda iti panagrag-o.”—Proverbio 12:20.
^ par. 24 Para iti ad-adu pay nga impormasion no kasano nga agbalin a naragsak ti pamilia, kitaem ti kapitulo 14 ti libro nga Ania a Talaga ti Isursuro ti Biblia? nga impablaak dagiti Saksi ni Jehova ken mabasa met iti www.jw.org/ilo. Kitaem met ti PANNURSURO TI BIBLIA > TULONG PARA ITI PAMILIA.


text:
Cabugao, Ilocos Sur – Inlatang ti Teaching Staff ti Cabugao North Central School, Cabugao, Ilocos Sur babaen ti panangidaulo ni OIC-Principal Rudolph Anthony C. Talosig ti maysa nga aldaw a panangobserbar ti “World Teachers’ Day” idi Oktubre 4, 2011 babaen ti pannakaaramid dagiti aktibidades a nagpartisiparan dagiti ubbing ken mangisursuro ti nasao a pagadalan sadiay Cabugao Cultural and Sports Complex.
Iti bigat, kaaduan nga impabuya dagiti grade levels ti sala ken choral recitation.
Iti malem, naawis a nangimatang ken nagmensahe ni Mayor Ediboy S. Cobangbang, Jr. ket pinadayawan ti Mayor ti kinapintas ti pannakaisagana ti programa ken aktibidades ken binigbigna ti pannakaited ti panawen a pannakabigbig ti naindaklan nga akem dagiti mangisursuro a mangmulmuli kadagiti ubbing nga agbalin a nasayaat a makipagili.
Nagyaman met dagiti mangisursuro ti idadar-ay ti Mayor ket imbaga ni Mr. Jose V. Singson, Jr., Emcee ken Maestro ti Grade 6 ditoy a pagadalan a patanor ti CNCS ni Mayor Ediboy.
Nagserbi a ray-aw ti panagsalip ti Blue Team ken Red Team a buklen dagiti mangisursuro a babbai. Kadagiti napagsasalipan, nangatiw ti Blue Team iti kinasalipna.
Nagballigi ti panggep ti programa ti nadakamat a pagadalan iti dayta nga aldaw.# (Rinetrato ken insurat ni JOED SAJONIA)


text:
Prepektura ti Aichi
Ti Prepektura ti Aichi (愛知県 Aichi-ken) ket maysa a prepektura ti Hapon a mabirukan idiay rehion ti Chūbu.[1] Ti rehion ti Aichi ket ammo pay a kas ti rehion ti Tōkai. Ti kapitoliona ket ti Nagoya. Isu daytoy ti sentro ti Metropolitano a Lugar ti Chūkyō.[2]
Dagiti linaon
Pakasaritaan[urnosen | urnosen ti taudan]
Iti kasisigud, ti rehion ket nabingbingay idi kadagiti dua a probinsia ti Owari ken Mikawa.[3] Kalpasan ti Restorasion ti Meiji, ti Owari ken Mikawa ket naipagtipon iti maysa nga entidad. Idia 1871, kalpasan ti panagwaswas ti sistema ti han, ti Owari, malaksid ti Peninsua Chita, ket nabangon idi a kas Prepektura ti Nagoya, bayat a ti Mikawa a naipagtipon iti Peninsula Chita ket pinorma ti Prepektura ti Nukata. Ti Prepektura ti Nagoya ket nanaganan manen idi iti Prepektura ti Aichi idi Abril 1872, ken naitipon idi iti Prepektura ti Nukata idi Nobiembre 27 iti isu met laeng a tawen.
Ti gobierno ti Prepektura ti Aichi ket mabirukan idiay Opsina ti Gobierno ti Prektura ti Aichi idiay Nagoya ken isu daytoy idi ti daan a kapitolio ti Owari.
Etimolohia[urnosen | urnosen ti taudan]
Iti maikatlo a tomo ti Man'yōshū adda daniw babaen ni Takechi Kurohito a mabasa iti kastoy: "Ti sangit ti kannaway, a tumawtawag iti Sakurada; daytoy ket aguni a kas ti atab nga agy-ayus manipud kadagiti kalugnakan ti Ayuchi, a makangkangeg iti sangit ti kannaway". Ni Ayuchi ket isu ti kasisigud a porma ti nagan nga Aichi, ken ti atab ti Fujimae ket isu laengen ti nabati iti nasapsapa nga Ayuchi-gata. Daytoy ket nasalaknibanen a lugar.[4][5]
Heograpia[urnosen | urnosen ti taudan]
Mabirukan daytoy iti asideg a sentro ti nangruna nga isla ti Hapon iti Honshu, ti Prepektura ti Aichi ket sanguenna ti Ise ken Luek Mikawa iti abagatan ken pagbeddenganna ti Prepektura ti Shizuoka iti daya, ti Prepektura ti Nagano iti amianan a daya, ti Prepektura ti Gifu iti amianan, ken Preektura ti Mie iti laud. Daytoy ket agrukod iti 106 km iti daya aginggana iti laud ken 94 km iti abagatan aginggana iti amianan ken mangporma iti nangruna a paset iti Tanap Nōbi. Iti kalawa iti 5,153.81 km2 daytoy ket mangsakop iti agarup a 1.36% iti dagup a kalawa ti rabaw ti Hapon. Ti kangatuan a punto ket ti Chausuyama iti 1,415 m iti ngato ti pantar ti baybay.
Ti akinlaud a parte ti prepektura ket kaaduan babaen ti Nagoya, ti maikatlo a kadakkelan a siudad ti Hapon, ken dagiti suburbiona, bayat a ti akindaya a partena ket saan unay a matagtagitao ngem aglaon pay met kadagiti industrial a sentro. Gapu ti kadur-as ti ekonomiana, manipud idi paset ti panawen idi Oktubre 2005 aginggana idi Oktubre 2006, ti Aichi ket isu idi ti kapardasan a dumakdakkel a prepektura iti termino iti populasion, ken inabakna ti Tokyo, iti 7.4 a porsiento.
Manipud idi Abril 1, 2012, 17% iti dagup a kalawa ti daga ti prepektura ket naidesignado idi a kas dagitiNatural a Parke, a kas dagiti nailian a parke ti Aichi Kōgen, Hida-Kisogawa, Mikawa Wan, ken ti Tenryū-Okumikawa iti igid dagiti pito Prepektural a Nailian a Parke.[6]
Dagiti siudad[urnosen | urnosen ti taudan]
Adda dagiti tallopulo ket walo a siudad a mabirukan iti Prepektura ti Aichi.
Dagiti ili ken dagiti purok[urnosen | urnosen ti taudan]
Dagitoy dagiti ili ken dagiti purok iti tunggal maysa a distrito:
Demograpia[urnosen | urnosen ti taudan]
Manipud idi 2001, ti populasion idi ti Prepektura ti Aichi ket 50.03% a lallaki ken 49.97% a babbai. Dagiti 139,540 nga agtataeng (gangani 2% iti populasion) ket dagiti ganganaet iti pakipagilian.
Populasion babaen ti tawen(2001)[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "Aichi-ken" Japan Encyclopedia, p. 11 iti Liblibro ti Google; "Chūbu" Japan Encyclopedia, p. 126 iti Liblibro ti Google.
- ^ Nussbaum, "Nagoya" p. 685 iti Liblibro ti Google.
- ^ Nussbaum, "Provinces and prefectures" Japan Encyclopedia, p. 780 iti Liblibro ti Google.
- ^ "Summary of Aichi Prefecture". Aichi Prefecture. Naala idi 23 Marso 2011.
- ^ Kato, Sadamichi (2000). "Rediscovering an Ancient Poem to Save a Tidal Flat". International Studies in Literature and Environment. Oxford University Press. 7 (2): 189–197. doi:10.1093/isle/7.2.189.
- ^ "General overview of area figures for Natural Parks by prefecture" (PDF). Ministry of the Environment. Naala idi 8 Hulio 2012.
Dagiti silpo ti ruar[urnosen | urnosen ti taudan]
Midia a mainaig iti Prepektura ti Aichi iti Wikimedia Commons
- Pakaammo ti panagbiahe idiay Prepektura ti Aichi manipud iti Wikivoyage (iti Ingles)
- Opisial a website


text:
Mortal/Immortal
A man is here today. And tomorrow, he is gone. And when he is taken out of sight, he is quickly out of mind. Thomas à Kempis
agiyula ti dadapilan ti mannaniw
iti bennal, sapal, tagainep ti kalti
wenno pulitipot, tagapulot koma
iti tammudo a mangkiki iti raramanan
ngem sugpet ti rummuar
iti ayusan a mapan iti sinublan:
dua a mannurat ti puli
nagsaganad a nagsubli
iti naggapuan, iti tapok kas iti angin
ti sapri iti nalagalaga a diding
agingga nga iti laengen lagip
ti pakakitaan iti nagapuanan
saan nga umdas ti daniw
wenno ti panangpatpatiray-ok
kadagiti mangrabrabii
iti kastoy a pasamak
a, ngem ania ngarud ti kalak-aman
dagiti balikas no di ti panangited
iti kararag, pananguros a kas ipabalon
iti sabali manen a panagdaliasat
a naratibo ti sumuno a panagsisinnarak
kadagiti maintar-intar nga unas
maisubo iti dadapilan ti mannaniw
a kabulon ti kararag: immortal koma
dagiti amin a pumusay
isuda nga agputot iti segga
ti mail-ila nga ayat
iti dadapilan kas iti basi
ken ti mayatang a tedted ti arak
sangaprasko a yar-arit
iti ibit dagiti agar-arikap
iti maulila a ragragsak
A Solver Agcaoili
Hon, HI/Oct 13-08
No comments:
Subscribe to: Post Comments (Atom)


text:
MANANG NELLIE &
MANONG ERNIE
(Ken Nellie Somera & Ernie Somera, iti panagkasangayda, Noviembre 2008)
Iti arinunos dagiti nangina aldaw
Ket ti rugi ti namnamatayo amin
Agkasangay met dagiti ragsak
Kas iti panagbuniag dagiti ray-aw
Iti pannakirambak ken kayaw
Maiputong ti nabiag a korana kadakayo
Kas panglagip iti panagngilin ken lagip
Iti itatao dagiti darepdep nga iti barukong
Sadiay nga agindeg kadagiti maila
A tagainepmi para kadakayo
Agbilangkami kadagiti adu ragsak
A panagullo iti nabunga nga ayat
Ket ita nga aldaw, iti panangkablaaw
Kadakayo, awatenyo ti karayo,
Nabungon dagitoy iti ayug ti puso,
Nalasuan kadagiti isem nga isagutmi
Iti pul-oy tapno iti kada sardamyo
Ket ti yepyep ti turog, makapabang-ar
A karayo dagiti idda nga agkarayo
Met kadakayo, agumbi iti nasam-it
A dayyeng, di maungpot ti agnanayon
Kas iti awan labas a kinalabon
Koma kadakayo ti di makaliwat
A mangted iti pannakairanud
Nga agmatuon dagiti agkakabsat a birtud.
Iti kastoy nga oras a panangkablaaw
Kadakayo ket ti mangted-ungar
A tarumpingay dagiti araraw.
A Solver Agcaoili/GUMIL Hawai’i/Nov. 2008


text:
Nagpaay a Facilitator ni Mrs. Ester P. Aguimbag, FFS Vegetables Facilitator a kaduana ni Mr. Elmer G. Bromeo, Co-Facilitator. Nataming dagiti topiko a saan a nadiskutir iti kallabes tapno agtultuloy ken maan-anay ti pagsurotan ti aktibidad ti panagadal. Naipaay nga Special Topic ti Introduction to the Concept of AESA.
Naregget a nakipartisipar dagiti mannalon nangruna iti diskusion ken eyes-breaker. Paset ti panagadal ti pannakaitandudo ti panagusar ti organiko a ganagan ken nain-gayyeman a panangtratar ti peste ken insekto tapno maikabassit ti magastos ken saan a makadadael ti aglawlaw dagiti maadaptar a wagas a panglapped ti sakit.
Manamnama ti nabunga ken naballigi a resulta ti panagadal gapu iti kaadda/madadaan a maited a naan-anay a mausar, pabor ti panawen ken mannakikooperar dagiti makipaggamulo iti nasao a proyekto. # (Web In-Action)


text:
Thursday, December 13, 2012
AWARDING TI 3 A PASILIDADES ITI BACALL FARMERS MPA, NAANGAY
Cabugao, Ilocos Sur – Nangayed ti naipaay a pannakabigbig dagiti nagun-od ti BACALL Farmers Multipurpose Association a post-harvest facilities iti naangay a programa iti Sitio Lusong Suyo, Barangay Baclig, Cabugao, Ilocos Sur idi Disiembre 12, 2012.
Immuna a naangay ti Nasantuan a Misa iti panangannong ni Rev. Fr. Sherwin Aquino iti Iglesia Romano Katolika iti linong ti Palay Shed ken nabendisionan ti Flatbed Dryer sa naisaruno ti programa.
Kalpasan ti Invocation ken National Anthem, pammasangbay a sarita ti impaay ni Mr. Alberto Torreno, Miembro ti BACALL Farmers MPA.
Imbagian ni Mrs. Wilma Ibea, DA Senior Agriculturist, ni OIC Regional Executive Director Valentino C. Perdido, Ph. D. ket dinayawna ti panangipateg dagiti mannalon ken ti LGU kadagiti programa ti DA ket napintas unay ti ibungana a panagprogreso ti Agrikultura a benneg ditoy a deppaar.
Imbagian ni SB Member Benedict M. Savellano, Committee Chair on Agriculture ni Mayor Edgardo “Ediboy” S. Cobangbang, Jr. ket indanonna ti napateg a mensahe ti Gobierno Munisipal ti Cabugao iti agtultuloy a panangipaayna kadagiti napapateg a serbisio ken tulong kadagiti mannalon ken iti sektor-agrikultura. Impadamag ni SB Member Benedict nga iti Tawen 2013 ket adu ti manamnama a serbisio ken tulong a maipaay kadagiti mannalon a maaprobaran ti gakatda iti Konseho Munisipal.
Inyarig met ni DA-LGU OIC Nereo S. Daproza iti katibker ti landok “bakal” ti prinsipio, tunos ken pinget dagiti kameng ti BACALL Farmers MPA ket agbalin koma a pagulidanan dagiti dadduma nga asosasion dagitoy a gapuananda.
Kimmablaaw, binigbig ken pinadayawan ni Provincial Agriculturist Teofilo R. Quintal iti napintas a panagkibin ti Gobierno Lokal ken ti asosasion dagiti mannalon iti ili ti Cabugao a nakagun-odan dagitoy a pasilidades. Dinakamat pay ti Opisial ti DA Provincial a maysa ti ili ti Cabugao kadagiti napinget a mangsupsuporta kadagiti programa ti DA a mapagballigianda met iti Ahensia ken para iti nasapsapa a pannakagun-od ti “rice self-sufficiency” ti Probinsia ken iti intero a Rehion Uno.
Kalpasan a maited ti Certificate of Award manipud iti DA-RFU 1 ken ni Mr. Dominador Reynold Sabio, Presidente ti BACALL Farmers MPA, impeksana ti nalaus a panagyamanna iti LGU nga idauluan ni Mayor Ediboy ta nagballigida a nanggun-od kadagitoy a pagnam-ayanda ken iti sapasap a makasapul iti barangayda gapu iti panangyendorso ti Ama ti Ili.
Nagsarita met ni Mrs. Joenah G. Sevilleja, destino nga Agricultural Technologist iti Barangay Baclig. Pinabilegna dagiti asosasion ti mannalon a makikoordinar iti DA-LGU iti panangpasayaatda ti asosasion ken panagtalonda.
Kamalman dayta a petsa, naaramid ti Christmas 2012 Celebration ti asosasion iti naisibro a Multi-purpose Drying Pavement-da iti Sitio Lusong Suyo ket naangay ti parlor games dagiti ubbing a nakaitedan ti sagut ken premioda ken adda met salu-salo dagiti kameng nga idauluan ni President D. Reynold Sabio. # (Web In-Action)
Posted by Bayan ng Cabugao, Ilocos Sur at 9:33 AM
Subscribe to: Post Comments (Atom)


text:
APA nga estilo
Ti Gunglo a Sikolohia ti Amerikano (Ingles: American Psychological Association) wenno APA nga estilo ket maysa kadagiti agpang nga alagaden nga us-usaren dagiti mannurat no agited da ti pap-papel para iti panakaipablaak iti APA a warnakan.[1] Ti APA ket imbagbaga da a naiparangarang tapno makatulong ti pannakaawat ti panagbasa dagiti sosial ken panagkukua a siensia, para iti pannakasayaat ti pannakaisarita, ken ti "panagtarus ti sanguanan dagiti kapanunutan nga addaan laeng ti bassit a pannakariro ken ti kadakkelan a kinaapag-isu."[2]Ti Pagalagadan ti panagipablaak iti Gunglo a Sikolohia ti Amerikano ket naglaon kadagiti panagibagnos iti amin a parang ti panagsurat, a naipangrunaan iti siensia sosial, manipud ti pakaipanggepan ti panaka-mannutrat agingga ti panagaramid ti tabla tapno maliklikan ti plahio ken panagaramid ti napudno a reperensia ti panagdakamat.
Dagiti immuna a naipablaak[urnosen | urnosen ti taudan]
Ti Pagaladagan ti Panagipablaak ket naipatakder idi 1929 a kas pito a panid a dokumento nga addaan ti agpang iti pamay-an ti panagnayon ti pannakalaka a pannakaawat ti panagbasa (APA, 2009a, p. xiii).[3]Naaramid babaen ti panakaipadrino iti Konsilo ti Nailian a Panagsukisok iti Estados Unidos, a dagiti nagtaudan ket nairaman ti Sikolohikal, antropolihista, ken dagiti propesional ti panagipablaak.
Idi 1952, ti bassit a libro ket naipadakkel ken naipablaak a kas 55 a panid a naipanayon iti Sikolohia a Pakdaar nga addaan dagiti pannakabalbaliw a naaramid idi 1957 ken 1967 (APA, 1952, 1957, 1967).[4]Ti immuna a naipablaak ket naisakupan na ti panagpili ti balikas, gramatiko, panagtuldek, panagporma, annuroten ti panagipablaak ti warnakan, ken "panagibungon ken panagibuson" (APA, Konsilo dagiti Mannurat, 1952, p. 442).
Ti panagsungbat ti pannakadakkel ti pannakarigat iti panagipadamag ti siensia, dagiti simmaruno a naipablaak ket nawayawayaan idi 1974, 1983, 1994, ken 2001. Naipangpangruna a naamammuan ti kinalaka iti panagreperensia ti dakamat nga estilo, ti Pagalagadan ti Panagipablaak ket nagipatakder met kadagiti pagalagadan para iti panagusar ti pagsasao nga addan ti kaaduan a naipagangayan. Naipangpangruna ti panakaseknan ket dagiti "Pagalagadan para iti saan a Makapasekso a Pagsasao kadagiti APA a Warnakan," immuna a naipablaak a kas panakabalbaliw ti 174 a pablaak, a nangited ti sabsabali a mausar ti makasekso a pagsasao nga kanayon nga inus-usar idi.[5][6]Dagiti pagalagadan ti panagpabassit ti di nalinteg iti pagsasao ket naipabaro kadagiti napalabas a panawen ken agdama ng agitited ti naipakat a panangiturong para iti panagsurat a maipanggep iti puli, etnisidad, edad, kita ti tao, ti napili a sekso, ken kasasaad ti panakabaldado. (APA, 2009, pp. 70–77; see also APA, 2009b).[7]
Dagiti nagibasaran[urnosen | urnosen ti taudan]
- ^ "APA Journals Manuscript Submission Instructions for All Authors". Washington, DC: Gunglo a Sikolohia ti Amerikano. Naala idi Oktubre 27, 2011.
- ^ "APA Style". Washington, DC: Gunglo a Sikolohia ti Amerikano. Naala idi Oktubre 27, 2011.
- ^ Pagaladagan ti panagipablaak iti Gunglo a Sikolohia ti Amerikano (maika-6 a pablaak.). 2009. Washington, DC
- ^ Gunglo a Sikolohia ti Amerikano, Konsilo dagiti mannurat. (1952). Ti Pagalagadan ti panagipablaak iti Gunglo a Sikolohia ti Amerikano. Sikolohia a Pakdaar, 49(Suppl., Pt. 2), 389-449.
- ^ APA Task Force on Issues of Sexual Bias in Graduate Education (Hunio 1975). "Guidelines for nonsexist use of language". Sikolohia nga Amerikano. Washington, DC: Gunglo a Sikolohia ti Amerikano. 30 (6): 682–684. ISSN 0003-066X. OCLC 696450842. doi:10.1037/h0076869. Naala idi Oktubre 27, 2011.
- ^ APA Publication Manual Task Force (Hunio 1977). "Guidelines for nonsexist language in APA journals [Change Sheet 2]". Sikolohia nga Amerikano. Washington, DC: Gunglo a Sikolohia ti Amerikano. 30 (6): 682–684. ISSN 0003-066X. OCLC 696450842. doi:10.1037/0003-066X.32.6.487. Naala idi Oktubre 27, 2011.
- ^ "Supplemental materials: Chapter 3: Writing Clearly and Concisely". Washington, DC: Gunglo a Sikolohia ti Amerikano. Naala idi Oktubre 27, 2011.


text:
Camiguin
Ti Camiguin ket maysa a bassit nga isla a probinsia ti Filipinas a masarakan iti rehion nga Amianan a Mindanao. Ti kapitoliona ket ti ili ti Mambajao. Ti isla ti Camiguin ket adda iti Baybay Bohol, agarup a 10 a kilometro iti amianan ti probinsia ti Misamis Oriental.
Dagiti linaon
Heograpia[urnosen | urnosen ti taudan]
Addaan ti Camiguin iti 5 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 12 Pebrero 2013
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Recently Searched Terms
Recently searched Ilokano to English terms. page 1 of 79
napudotmabalinhustonnaimaskurarapnitAdda ti ibagak kenka.marpuog (reppoog)sumardengnabayagagpanatengmabutenglattadinomingosalteknauyongumawanawankadikakaasiagannadalimatekmasikogagarun, agapuyagpaysoiwaiwanaragsaknaktangpuriket (Bidens pilosa)imbitarliddamaka-alisabal-abalmayatagpaysuagrikrikosHaan nga bale!agsublibuksitnakilnetitedmabiitsiketOkinnana!palsiit (lisit)kakaasium-ulikakaasitalipungawenApay ngay?karabasamalpas (leppas)agannadsinulitagsangitkarabukobnasugpetkabsatanchokosparda (Dolichos ablab)Naimbag nga rabii-m.destinio


text:
Ti Bileg ti Sao ti Dios iti Pamilia a Hindu
DIAK pulos malipatan ti sangapamiliaan a panammigatmi idi agsapa ti Lunes, Agosto 22, 2005. Agngangabit idi ti biagko ta adda dakkel a tumor iti utekko. Kalpasan a nagkararag ni lakayko a Krishna, kinasaritak ti pamiliak.
“Mapanak iti ospital para iti naselan nga operasion,” kinunak, “isu a nakasaganakayo koma aniaman ti mapasamak. Inyurnoskon ti pumponko no bilang ta saanak a makalasat. Kadakayo nga agserserbi ken Jehova, agtultuloykayo koma. Kadagiti dadduma, ipakaasik kadakayo nga agpayadalkayo iti Biblia ken tumabunokayo kadagiti Nakristianuan a gimong. Iti kasta, maaddaankayo met iti namnama iti umay a baro a lubong a sadiay dagiti pudno nga agdaydayaw iti Dios agbiagdanto nga agnanayon nga addaan perpekto a salun-at iti paraiso a daga.”
Sakbay nga estoriaek ti nagbanagan ti operasionko, palubosandak a mangisalaysay iti napalabasko ken no kasano a naam-ammok ti pudno a Dios.
Ti Pannakapadakkelko kas Maysa a Hindu
Agnanaedkami a sangapamiliaan iti dakkel a balay a naaramid iti landok ken kayo, iti maysa a turod iti igid ti baybay iti siudad ti Durban, South Africa. Tapno makapankami iti makinsango a ruangan ti balaymi, umulikami iti 125 a tukad manipud iti kangrunaan a kalsada nga adda iti baba. Dayta nga agdan ket agturong iti naruot a dalan a mapan iti gate a landok. Iti maysa a sikigan ti gate, adda groto a pagdaydayawan ni lolak. Napno dayta iti ladawan ken imahen dagiti didios ti Hindu. Kinuna ni lolak a “nayanakak agpaay iti groto” (mandir kī baccā, iti Hindi) ken nayanakak kano gapu kadagiti didiosen a pagdaydayawanmi. Iti batog daytoy a groto, adda nasileng a nalabaga nga agdan nga agturong iti makinsango a ruangan. Nagdakkel ti balaymi ta adda atiddog a pasiliona, dakkel a kosina nga adda uging a paglutuanna, pito a siled, ken maysa pay a kuarto a naisilpo iti balay. Agkakabbalaykami amin a 27, agraman dagiti lolo ken lolak, ni tatangko, tallo nga angkelko, maysa nga antik, ken ti pamiliada.
Saan a nalaka nga ipaay ti kasapulan ti dakkel a pamilia. Ngem ti panagkakabbalaymi ti namagkaykaysa kadakami ken nangyeg iti adu a naragsak a pakalaglagipan. Pagtitinnulongan dagiti uppat nga agaabirat ti trabaho iti balay, a pakairamanan ni nanangko a Gargee Devi. Agsisinnublatda nga agdalus ken agluto. Ni Lolo ti ulo ti sangakabbalayan, ken isu ti mangipaay iti taraon ti intero a pamilia. Kada Mierkoles, mapan makitienda da Lolo ken Lola iti taraonmi iti makalawas. Nakaugalianmi ti agtugaw iti sirok ti saleng a tumannawag iti tanap iti baba bayat nga ur-urayenmi ida a sumangpet nga aggapu iti ili. Apaman a makitami ida a dumsaag iti bus a nakaawit iti dakkel a basket, agtaraykami nga umulog iti 125 a tukad tapno tulonganmi ida a mangawit kadagiti ginatangda.
Adda natayag a kayo ti palma iti hardinmi a nangaramidan dagiti billit a mynah iti umokda. Mangngegmi a kanayon ti unida ta tumanayabda iti paraangan. Masansan nga agtugaw ni Lola iti agdan iti makinsango a ruangan sa agestoria kadakami, a kasla ibagbagana ti kaipapanan ti uni dagiti mynah. Adu dagiti nagsasayaat a pakalaglagipak iti dayta a pagtaengan! Naragsakkami nga agkakabbalay kas maysa a dakkel a pamilia. Agkakatawa, agsasangit, agririnnanud, ken agaayamkami. Kangrunaan ti amin, ditoy a naammuanmi ti maipapan iti Namarsua kadatayo a ni Jehova, ken ti Anakna a ni Jesu-Kristo.
Sakbay a naammuanmi ti maipapan ken Jehova, adu a ritual ti inan-annurotmi iti panagdayawmi kas Hindu. Kanayon met a mangangaykami kadagiti dadakkel a padaya, sa mangawiskami kadagiti bisita tapno agdayaw kadagiti nadumaduma a didiosen. No dadduma, maluganan ni lolak ken makikomunikar kadagiti espiritu, ket iti katengngaan ti rabii, mangidatonkami kadagiti animal tapno maay-ayomi dagiti espiritu. Nalatak met ni lolok iti komunidad gapu iti kontribusionna iti pannakaibangon dagiti eskuelaan ken templo dagiti Hindu.
No Kasano a Nasarakanmi ti Kinapudno Maipapan ken Jehova
Idi 1972, nagsakit ni lolok ket natay. Kalpasan laeng ti sumagmamano a bulan, ni antik nga Indervathey a maawagan met iti Jane, inawatna dagiti magasin a Pagwanawanan ken Agriingkayo! a naggapu iti dua a Saksi ni Jehova. Makonsiensia ta dina pinastrek ida iti balaymi. Saankami ngamin a makisarsarita kadagiti Saksi. Ngem iti simmaruno nga ibibisitada, pinastrek ida ni Anti Jane ken inyebkasna kadakuada ti problemana maipapan iti panagbarbartek ni angkelko. Sugsugsogan ngamin dagiti kaarruba ken kakabagianmi nga idiborsionan ni angkelko. Inlawlawag dagiti Saksi ti panangmatmat ti Dios iti panagasawa. (Mateo 19:6) Nagustuan ni antik ti balakad ken kari ti Biblia maipapan iti nasaysayaat a biag ditoy daga iti masanguanan. * Inkeddengna ti saan a makisina ken angkelko, sa nangrugin nga agpayadal iti Biblia kadagiti Saksi. Nupay iti salas ti balaymi ti pagad-adalanda, dumdumngeg met ti dadduma nga abiratna kadagiti kuartoda.
Idi agangay, nakipagadal metten iti Biblia ti amin nga abiratna. Masansan met nga estoriaen ken ilawlawag kadakami ni Anti Jane dagiti naammuanna ken nabasana iti libro a Panagimdeng iti Naindaklan a Mannursuro. * Bimmusor dagiti angkelko idi naammuanda a makipagad-adal iti Biblia dagiti antik. Innala ti maysa kadagiti angkelko ti amin a literatura agraman ti Biblia sa pinuoranna. Pinagsasawandakami ken kinabkabildakami gapu iti pannakigimongmi. Ni Tatang laeng ti saan a bimmusor ken dinakam pulos linapdan nga agadal maipapan ken Jehova. Intultuloy ti uppat nga agaabirat ti nakigimong isu nga immuneg ti panagayatda ken Jehova a Dios.
Idi 1974, nabautisaran ni Anti Jane kas maysa kadagiti Saksi ni Jehova, kalpasanna simmaruno met ni Nanang ken ti dadduma nga antik. Idi agangay, insardengen ni lolak dagiti ritual ti relihion dagiti Hindu. Adu a tawen a simmursurotak a tumabuno kadagiti Nakristianuan a gimong. Kalpasanna, iti dakkel a kombension dagiti Saksi ni Jehova, maysa a Saksi nga agnagan iti Shameela Rampersad ti nagsaludsod, “Kaanoka nga agpabautisar?” Kinunak, “Diak pay mabalin ti agbautisar ta awan met ti nangyadal iti Biblia kaniak.” Imbagana nga iyadalannak. Iti simmaruno a kombension, idi Disiembre 16, 1977, nabautisaranakon. Kamaudiananna, 18 ti nabautisaranen kadagiti 27 a miembro ti pamiliami. Ngem idi maoperaanak, maysa pay laeng a Hindu ni tatangko a Sonny Deva.
“Dikay Maringgoran iti Aniaman”
Dakkel ti naitulong kaniak ti sasao iti Filipos 4:6, 7 nangruna idi nadayagnos nga adda dakkel a tumor iti utekko. Kastoy ti mabasa kadagita a bersikulo: “Dikay maringgoran iti aniaman, no di ket iti amin a banag babaen iti kararag ken araraw agraman panagyaman maipakaammo koma dagiti dawatyo iti Dios; ket ti talna ti Dios a mangringbaw iti isuamin a panunot saluadannanto dagiti pusoyo ken dagiti pannakabalin ti isipyo babaen ken Kristo Jesus.” Kasla imposible ti saan a “maringgoran” nangruna no naibaga kenka nga agngangabiten ti biagmo. Nagsangitak idi damo, ngem kalpasanna, nagkararagak ken Jehova. Sipud idin, nariknak “ti talna ti Dios a mangringbaw iti isuamin a panunot.”
Arigna iniggaman ni Jehova a Dios ti makannawan nga imak ket pudno nga indalannak. (Isaias 41:13) Tinulongannak a situtured a mangilawlawag kadagiti doktor a masapul nga agtulnogak iti bilin ti Biblia a liklikan ti dara. (Aramid 15:28, 29) Kas resultana, immanamong ti siruhano ken ti anestesiologo a mangopera kaniak a saan a mangyalison iti dara. Kalpasanna, imbaga ti siruhano a naballigi ti operasion ken naikkaten ti tumor. Imbagana pay nga ita laeng a nakakita iti pasiente a nagpartak a naimbagan iti maysa a naselan nga operasion ti utek.
Tallo a lawas kalpasanna, bayat nga agpapaimbagak pay laeng iti pagtaenganmi, nangyadalakon iti Biblia uray addaak pay laeng iti kamak. Iti ngudo ti maikapito a lawas, nakapagmanehoakon, nakaruarakon a mangasaba, ken nakigimongakon. Agyamanak unay iti tulong dagiti Kristiano a kakabsatko a nangkadua kaniak iti panangasaba. Siguraduenda nga adda kaduak ken natalged a makaawidak. Napartak ti panagimbagko gapu iti kanayon a panagimdengko kadagiti audio recording ti Biblia ken ti panangipamaysak kadagiti naespirituan a bambanag.
Maragsakanak met ta kalpasan ti operasionko, nagpayadal metten ni Tatang iti Biblia kadagiti Saksi. Nabautisaran idi agtawen iti 73, ken sireregta itan nga agserserbi ken Jehova. Nasurok nga 40 a miembro ti pamiliami ti kaduamin nga agdaydayaw ken Jehova. Nupay naapektaran ti panagkita ti makannigid a matak ken napagkakamang laengen iti metal ti bangabangak, segseggaak ti tiempo inton ni Jehova pagbalinenna “a baro ti amin a bambanag” iti Paraiso ditoy daga.—Apocalipsis 21:3-5.
Agyamanak ta addaanak iti nadungngo nga asawa nga agserserbi kas Kristiano a panglakayen. Tultulongannak met ti napintas a balasangko a ni Clerista bayat nga itultuloyko ti agserbi kas amin-tiempo nga ebanghelisador. Sibabaknang a binendisionan ni Jehova a Dios ti ministeriok. Adu ti natulongak nga iyad-adalak iti Biblia a makapasar iti bileg ti Sao ti Dios. Nasuroken a 30 kadakuada ti nagdedikar iti Dios ken nabautisaran.
Aglaplapusanan ti namnamak a mangsegsegga iti tiempo inton ispalennatayo ni Jehova a Dios iti sistema ti bambanag a napno iti panagsagaba ken iturongnatayo iti paraiso a daga.
^ par. 12 Para iti kanayonan nga impormasion maipapan iti panggep ti Dios ditoy daga, kitaem ti kapitulo 3 iti libro nga Ania a Talaga ti Isursuro ti Biblia? nga impablaak dagiti Saksi ni Jehova.
^ par. 13 Impablaak dagiti Saksi ni Jehova ngem saanen a mayim-imprenta.


text:
Jul 4, 2016
Inawaganna iti longsleeve Filipino guy, ngem ne, isu met ti naasawana...
NATAYAG a lalaki, ngem medyo narapis. Guapo idi kabambanuaganna pay. Awitna dayta a langa agingga a nataengan. Iti ababa a pannao, baby face- dayta ni George Pacubas, maysa a sakada.
Ngem asino daytoy George Pacubas?
Nayanak ni George idiay Barangay Bulag, Bantay, Ilocos Sur idi Abril 23, 1923. Iti panagturongna idiay Hawaii, espesial ken nakalalagip nga aldaw para kenkuana. Rinambakan ngamin George ti panagkasangayna iti barko a nagluganna nga S.S. Maunawili idi 1946 iti panagturongna iti Maui, Hawaii, a destinona. Kadua ni George dagiti sabsabali pay a sakada a nagpirma iti kontrata ken agragut nga agtrabaho iti kataltalonan ti Hawaii para iti naraniag a masakbayan ti pamiliada.
Ket kas met kadagiti dadduma a sakada, maymaysa ti rason no apay a kayatda ti mapan iti Hawaii- "naraniag a masakbayan ken naimbag a gasat nga agpaay iti pamilia."
Maysa ni George kadagiti inesponsoran ti Hawaiian Commercial & Sugar [HC & S] Company.
Baro a buya. Baro nga aglawlaw. Baro a biag...
Simmanglad ti nagluganan a barko ni George ken dagiti sabsabali pay a lallaki iti Kahului Harbor, Maui, idi Abril 29, 1946. Sakbay a napalubosanda a bimmaba iti barko, naited kadakuada ti bukod a numero kas pammigbig ti kinataoda- ken indulin ni George dayta a numero agingga a nagretiro iti trabaho.
Dagus a nangrugi ni George iti trabaho a kas aglammua iti root [wenno cutting grasses], mule man [iturongna ti kabalio a nagkarga iti unas iti disso a pakaimulaanna], agbagkat ken agibunong kadagiti maimula nga unas, utility truck driver [agiwaras iti danum, dagiti kasapulan a supplies, kdp.] kadagiti trabahador, mud truck driver [agala ti pitak manipud iti kiskisan sana ibelleng iti pagbasuraan], ken trash trailer driver nga addaan iti PUC. Trabahona dagitoy agingga a nagretiro idi tawen 1986.
Bayat a nagtrabaho iti HC& S, nagindeg ni George iti Kampo 10 ken Hospital Camp [masarakan daytoy iti Hansen Road iti Puunene]. Makaisem ni George a manglagip kadagiti kinabbalayna iti kampo a kas kada: Pedro Pacubas, Fernando Pacubas ken Edward "Jose" Sales.
"Naragsak ti biag iti Camp 10 ken Hospital Camp," linagip ni George. Narimat dagiti mata ni George iti pananglagipna ti napalabasna iti kampo. No mabalin,
kayatna manen ti agsubli kadaydi a panawen.
Maibiliang ti kampo a kas maysa a komunidad dagiti Filipino. Masansan a marambakan ti Rizal Day ken 4th of July. Adda pay pasala a maawagan iti "ribbon dance" no sadino a dagiti lallaki ti maipareha ken agbayad tapno maisala dagiti dayag/imnas.
Linagipna pay nga adda idi "social boxes" a dagiti lallaki ti agtitinnawar. No asino ti kangatuan ti tawar, isu ti makaala iti dayta a kahon ken adda pay gundawayna a mangisala ti asinoman a balasang. Naipalaon iti daytoy a social boxes ti nagduduma a nagyanna kas iti makan, aplayanses ken no ania dita a pangay-ayo. Adu idi dagiti maimbitaran a ka-Filipinoan a babbalasang para iti daytoy a pasala.
Ket nagayat ni George ken ni Louisa...
Nangrugi ti relasion iti nagbaetan da George ken Louisa De Aquino idi yam-ammo ti Dios-ti-aluadna Mariano Patao [ama ni Linda Patao Cortez] ni George ken ni Louisa iti maysa a pasken. Nasinged nga aggayyem da Mr. Patao ken George. Nasinged met nga agpagayam ti balasang ni Mr. Patao, ni Linda ken Louisa. Agkarruba dagitoy iti Waihe'e. Agpada dagitoy a local born- nayanak ken dimmakkel iti Maui.
Iti maysa nga aldaw, idi tawen 1949, inimbitaran ni Linda ni Louisa nga agatendar iti maysa a party. Naglugan da Linda ken Louisa iti puraw a Pymouth a karro [sabali nga awag ti kotse] ni Goerge tapno itulnogna ida iti party a naangay iti Filipino Clubhouse iti Puunene.
Nataer ti langa ken takder ni George iti kawesna a "longsleeve" shirt. Nupay nakakita idin ni Louisa iti kastoy a klasena ti kawes, dinayawna ni George. Ket manipud idin, inawaganna ni George iti "Longsleeve Filipino Guy." Saan a kinagura to baro dayta nga angaw ni Louisa kenkuana. Nangrugi ketdi ti pakasaritaan ti ayatna iti dayta nga angaw, a manipud idin, nangrugi nga immasideg ti rikna ni George iti balasang. Di maungpot a panagistoria iti napalabas a pakasaritaan ti biag ti nagtungtonganda. No dadduma, agdanggayda pay nga agkatawa.
Para ken ni George, dakkel a paset ti "longsleeve" shirt-na iti pakasaritaanna ken Louisa. Daytoy ngamin a kawes nga insuotna idi damoda ti nagam-ammo ti nangitunda kadakuada iti altar.
Nagkallaysa da Goerge ken Louisa idi Hunio 12, 1954, iti St. Ann's Church iti Waihe'e. Naangay ti padaya/punsion iti St. Anthony Clubhouse idiay Lower Waiehu Beach, Wailuku.
Pannakabangon ti pamilia
Kalpasan ti kasar, nagyan da George ken Louisa iti Hospital Camp iti dua a tawen. Kalpasanna, immakarda iti Spanish A manipud tawen 1954 agingga iti 1960.
Agingga a nataenganen dagiti agkakaingungot, malagip ken kas da mangngeg pay laeng ti ringgor dagiti aglabas a truck iti natapok a kalsada iti asideg ti pagtaenganda. Ket idi tawen 1960, immakarda iti Kahului. Ditoy a rinambakan da George ken Louisa ti panagretiroda iti trabaho.
Nakem ngata ti Dios ti nangitunda kada George ken Louisa iti yaakarda iti baro a disso a 'yanda ita. Di ngamin ipagarup dagitoy nga agasawa a ditoy ti pakasarakanda ti kinaubing ken gayyem ni Louisa a ni Linda [Cortez]. Agpada ti kalsada ken dua laeng a balay ti nagbaetan dagitoy iti lungar nga ayanda iti Kahului. Pudno, agkarruba ken aggayyem dagitoy iti tunggal biag!
Lima nga annak ti naragsak a pamilia
Ni Charise, inauna. Nagturpos iti Maui Community College [MCC], nagtrabaho iti County of Maui- Clerk Office. Nayasawa ken ni Andrew Fuller, nagtrabaho iti Johnson Brothers a kas salesman. Nagtrabaho pay daytoy iti Sack and Save. Dua ti annakda: Ryan ken Jeremy.
Maikadua ni Kenneth. Nagturpos iti MCC ken nagtrabaho a kas Manager iti Local Motion Shop, Kukui Mall, Maui Nayasawa ken ni dati a Carlyn Apana, nagtrabaho daytoy iti Coldwell Banker a kas sekretaria. Uppat dagiti annakda: da Jason, Ikaika, Corbin ken Keely.
Maikatlo ni Leona. Nagturpos met iti MCC ken nagtrabaho iti 4 Star Mortgage. Nayasawa ken Duane Ah Yen, maysa a pintor. Tallo dagiti bungada: Kristi, Shauna ken Nervai.
George, Jr.- ti maikapat. Nagturpos iti MCC ken nagtrabaho a kas Correctional Officer. Nayasawa ken ni dati a June Facuri, nagtrabaho iti State Farm Insurance. Addaanda iti tallo nga annak: da Iris, Michael, Gannon ken Ramsey.
Inaudi ni Jason. Retirado iti Airforce. Nagtrabaho iti Terminix.
Ti pammagbaga ni George
-kadagiti agtutubo: "Respetaren ti pamilia. Agipakita iti napintas nga ugali. Mapan agbasa- ta ti edukasion ti tulbek ti nasayaat ken naraniag a masakbayan."
-para kadagiti kapatadana: "Agkaykaysa, adda koma kappia. Awan ti agsisinnupiat. Taripatoen ti bagi, nangruna ti salun-at. Agwatwat ken aramiden
dagiti banag a kabaelan ti bagi."
Magustoan ni George ti agtrabaho iti family garden-na. Aktibo met ni misisna iti Christ the King a kas miembro ti choir ti simbaan. Tumulong pay nga agdalus ken agdekorar iti simbaan no adda tiempo ken wayana. Aktibo da Goerge ken Louisa iti Filipino Catholic Clubs ken tumulong ti grupoda kadagiti maisayangkat a kombension ti Maui. Managpaliwada idiay Filipinas ken Las Vegas.
Ken ni George Pacubas: "Balligi a nanglukat ti dalan para iti naraniag a masakbayan ti sumaruno a henerasion dagiti agtutubo..."
INAWAGANNA ITI LONGSLEEVE FILIPINO GUY,
NGEM NE, ISU MET TI NAASAWAN...
Rudy Ram. Rumbaoa
Ammuen Pay Daytoy, Sakada
www.ammuenpaydaytoysakada.blogspot.com
www.filamobserverarticles.blogspot.com
Subscribe to: Post Comments (Atom)